CELEX: 62011CA0465
Language: sl
Date: 2012-12-13 00:00:00
Title: Zadeva C-465/11: Sodba Sodišča (tretji senat) z dne 13. decembra 2012 (predlog za sprejetje predhodne odločbe Krajowa Izba Odwoławcza – Poljska) – Forposta SA, ABC Direct Contact Sp. z o.o.proti Poczta Polska SA (Direktiva 2004/18/ES — Člen 45(2), prvi pododstavek, točka (d) — Direktiva 2004/17/ES — Člena 53(3) in 54(4) — Javna naročila — Sektor poštnih storitev — Merila za izključitev iz postopka oddaje javnega naročila — Huda poklicna napaka — Varstvo javnega interesa — Ohranitev lojalne konkurence)

9.2.2013   
            
            
               SL
            
            
               Uradni list Evropske unije
            
            
               C 38/8
            
         Sodba Sodišča (tretji senat) z dne 13. decembra 2012 (predlog za sprejetje predhodne odločbe Krajowa Izba Odwoławcza – Poljska) – Forposta SA, ABC Direct Contact Sp. z o.o.proti Poczta Polska SA
   (Zadeva C-465/11) (1)
   
   (Direktiva 2004/18/ES - Člen 45(2), prvi pododstavek, točka (d) - Direktiva 2004/17/ES - Člena 53(3) in 54(4) - Javna naročila - Sektor poštnih storitev - Merila za izključitev iz postopka oddaje javnega naročila - Huda poklicna napaka - Varstvo javnega interesa - Ohranitev lojalne konkurence)
   2013/C 38/09
   Jezik postopka: poljščina
   
      Predložitveno sodišče
   
   Krajowa Izba Odwoławcza
   
      Stranke v postopku v glavni stvari
   
   
      Tožeči stranki: Forposta SA, ABC Direct Contact Sp. z o.o.
   
      Tožena stranka: Poczta Polska SA
   
      Predmet
   
   Predlog za sprejetje predhodne odločbe – Krajowa Izba Odwoławcza – Razlaga člena 45(2)(d) Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL, posebna izdaja v slovenščini, poglavje 6, zvezek 7, str. 132) in členov 53(3) in 54(4) Direktive 2004/17/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev (UL, posebna izdaja v slovenščini, poglavje 6, zvezek 7, str. 19) – Merila za izključitev gospodarskega subjekta iz postopka oddaje javnega naročila – Pojem „huda poklicna napaka“ – Nacionalna zakonodaja, na podlagi katere mora naročnik izključiti ponudnika, če je prejšnje naročilo, ki ga je sklenil z njim, v treh letih pred začetkom postopka za oddajo javnega naročila odpovedal zaradi neizvedbe, ki je pomenila vsaj 5-odstotni del vrednosti naročila.
   
      Izrek
   
   
               1.
            
            
               Člen 45(2), prvi pododstavek, točka (d), Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev je treba razlagati tako, da nasprotuje nacionalni ureditvi, v kateri je določeno, da gre za hudo poklicno napako, katere posledica je samodejna izključitev zadevnega gospodarskega subjekta iz postopka oddaje javnega naročila, če je zadevni naročnik razvezal ali odpovedal prejšnjo pogodbo v zvezi z oddajo javnega naročila, ki jo je sklenil z zadevnim gospodarskim subjektom, ali pa od nje odstopil zaradi okoliščin, za katere je odgovarjal ta gospodarski subjekt, in če je do razveze ali odpovedi pogodbe ali do odstopa od pogodbe prišlo v treh letih pred začetkom postopka za oddajo javnega naročila, vrednost neizvedenega dela javnega naročila pa je znašala vsaj 5 % pogodbene vrednosti.
            
         
               2.
            
            
               Načela in pravila prava Unije na področju javnih naročil ne upravičujejo, da se v nacionalni ureditvi, kakršna je ta iz postopka v glavni stvari, zaradi varstva javnega interesa in upravičenih interesov naročnikov ter za ohranitev lojalne konkurence med gospodarskimi subjekti naročnikom nalaga, da v primeru, kot je ta iz odgovora na prvo vprašanje za predhodno odločanje, gospodarskega subjekta samodejno izključijo iz postopka oddaje javnega naročila.
            
         
      (1)  UL C 13, 14.1.2012.